ประกาศกรมการขนส่งทางบกประกาศกรมการขนส่งทางบกเรื่อง กำหนดกระจกกันลมหน้ากระจกกันลมหลัง และส่วนประกอบของตัวถังที่เป็นกระจกของรถที่ใช้ในการขนส่งผู้โดยสารที่มีเครื่องปรับอากาศพ.ศ. ๒๕๕๗ ตามที่ได้มีประกาศกรมการขนส่งทางบก เรื่อง กำหนดส่วนประกอบของตัวถังรถที่เป็นกระจกของรถที่ใช้ในการขนส่งผู้โดยสารที่มีเครื่องปรับอากาศพ.ศ. ๒๕๕๑ ลงวันที่ ๑๕ กันยายน ๒๕๕๑ ไว้แล้ว นั้นโดยที่กฎหมายกำหนดให้กระจกกันลมหน้า กระจกกันลมหลัง และส่วนประกอบของตัวถังที่เป็นกระจกของรถที่ใช้ในการขนส่งผู้โดยสารต้องเป็นกระจกนิรภัยตามที่อธิบดีประกาศกำหนดและจากอุบัติเหตุที่เกิดขึ้นในปัจจุบันพบว่า ประชาชนหรือผู้ใช้บริการไม่ทราบตำแหน่งของกระจกทุบแตกและวิธีการทุบกระจกเพื่อให้สามารถออกจากรถได้อย่างปลอดภัยทำให้เกิดความสูญเสียทั้งแก่ชีวิต ร่างกาย และทรัพย์สินของผู้ใช้บริการ ดังนั้น เพื่อให้เกิดความปลอดภัยแก่ผู้ใช้บริการสมควรกำหนดสัญลักษณ์แสดงวิธีการทุบกระจก เพื่อใช้แสดงบริเวณกระจกที่สามารถทุบแตกได้อาศัยอำนาจตามความใน (ก) และ (จ) ของข้อ ๑ (๒) และ (ก) และ (ค) ของข้อ ๑๐ (๒) แห่งกฎกระทรวงฉบับที่ ๙ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยกฎกระทรวงฉบับที่ ๖๐ (พ.ศ. ๒๕๕๒) ออกตามความในพระราชบัญญัติการขนส่งทางบก พ.ศ. ๒๕๒๒ อธิบดีกรมการขนส่งทางบกออกประกาศไว้ ดังต่อไปนี้ข้อ ๑ ให้ยกเลิกประกาศกรมการขนส่งทางบกเรื่อง กำหนดส่วนประกอบของตัวถังที่เป็นกระจกของรถที่ใช้ในการขนส่งผู้โดยสารที่มีเครื่องปรับอากาศพ.ศ. ๒๕๕๑ ลงวันที่ ๑๕ กันยายน พ.ศ. ๒๕๕๑ข้อ ๒ ประกาศนี้ให้ใช้บังคับกับรถที่ใช้ในการขนส่งผู้โดยสารมาตรฐาน๑ มาตรฐาน ๒ มาตรฐาน ๔ (ก) (ข) (ค) และ (ง) มาตรฐาน ๕ (ก) และมาตรฐาน ๖ (ก)ข้อ ๓ กระจกกันลมหน้า กระจกกันลมหลังและส่วนประกอบของตัวถังที่เป็นกระจกของรถต้องเป็นกระจกนิรภัยตามประกาศกรมการขนส่งทางบกเรื่อง การให้ความเห็นชอบแบบตัวถังส่วนที่เป็นกระจกกันลมหน้า กระจกกันลมหลัง และส่วนประกอบของตัวถังที่เป็นกระจกสำหรับรถตามกฎหมายว่าด้วยการขนส่งทางบกข้อ ๔ ส่วนประกอบของตัวถังด้านข้างที่เป็นกระจกและกระจกกันลมหลังของรถที่ใช้ในการขนส่งผู้โดยสารต้องเป็นกระจกนิรภัยตามประเภทและมีจำนวนตามที่กำหนดดังนี้(๑) รถที่ใช้ในการขนส่งผู้โดยสารมาตรฐาน ๑ มาตรฐาน ๒ (ก) (ข) (ค) และ(ง) และมาตรฐาน ๕ (ก) ส่วนประกอบตัวถังด้านข้างที่เป็นกระจกต้องเป็นกระจกนิรภัยประเภทเทมเปอร์จำนวนอย่างน้อย๒ บาน(๒) รถที่ใช้ในการขนส่งผู้โดยสารมาตรฐาน ๔ (ก) (ข) (ค) และ (ง) ส่วนประกอบตัวถังด้านข้างชั้นบนและชั้นล่างที่เป็นกระจกต้องเป็นกระจกนิรภัยประเภทเทมเปอร์จำนวนอย่างน้อยชั้นละ๒ บาน(๓) รถที่ใช้ในการขนส่งผู้โดยสารมาตรฐาน ๖ (ก) ส่วนประกอบตัวถังด้านข้างของรถตอนหน้าและตอนท้ายที่เป็นกระจกต้องเป็นกระจกนิรภัยประเภทเทมเปอร์จำนวนอย่างน้อยตอนละ๒ บาน(๔) รถที่ใช้ในการขนส่งผู้โดยสารมาตรฐาน ๒ (จ) ส่วนประกอบของตัวถังด้านข้างที่เป็นกระจกและกระจกกันลมหลังต้องเป็นกระจกนิรภัยประเภทเทมเปอร์ข้อ ๕ ขนาดและตำแหน่งของกระจกนิรภัยประเภทเทมเปอร์ของรถที่ใช้ในการขนส่งผู้โดยสารตามข้อ๔ (๑) (๒) และ (๓) ต้องมีความกว้างไม่น้อยกว่า ๗๐ เซนติเมตร ความสูงไม่น้อยกว่า ๕๐เซนติเมตร และอยู่สูงจากพื้นรถที่ใช้ติดตั้งที่นั่งผู้โดยสารไม่น้อยกว่า ๕๐ เซนติเมตรติดตั้งอยู่บริเวณด้านขวาของตัวรถค่อนไปทางด้านหน้ารถอย่างน้อย ๑ บาน และอยู่ด้านซ้ายของตัวรถในตำแหน่งที่เหมาะสมอย่างน้อย๑ บานข้อ ๖ รถตามข้อ ๔ ต้องมีค้อนทุบกระจกข้อความและสัญลักษณ์ รวมทั้งวิธีการติดตั้ง ดังนี้(๑) ให้มีค้อนทุบกระจกอย่างน้อย ๒ อัน ติดตั้งอย่างปลอดภัยที่ด้านซ้ายและด้านขวาของตัวรถใกล้บานกระจกนิรภัยประเภทเทมเปอร์โดยต้องอยู่ในตำแหน่งที่สามารถมองเห็นได้อย่างชัดเจนและนำมาใช้งานได้โดยสะดวก(๒) ให้มีข้อความ ทางออกฉุกเฉินเป็นตัวอักษรสีแดงสะท้อนแสง และมีขนาดที่มองเห็นได้อย่างชัดเจน และมีสัญลักษณ์แสดงวิธีการทุบกระจกโดยติดไว้บริเวณกลางกระจกหรือส่วนบนตรงกลางบานกระจกนิรภัยประเภทเทมเปอร์ ทั้งนี้ สัญลักษณ์แสดงวิธีการทุบกระจกให้มีข้อความขนาด สี และลักษณะตามตัวอย่างแนบท้ายประกาศนี้รถที่ใช้ในการขนส่งผู้โดยสารมาตรฐาน ๒ (จ) จะมีข้อความ ทางออกฉุกเฉิน หรือไม่ก็ได้แต่ต้องมีค้อนทุบกระจกอย่างน้อย๒ อัน ติดตั้งอยู่ด้านซ้ายและด้านขวาของตัวรถ และติดสัญลักษณ์แสดงวิธีการทุบกระจกที่บานกระจกใกล้เคียงกับที่ติดตั้งค้อนทุบกระจกข้อ ๗ ความในข้อ ๔ และข้อ๕ มิให้ใช้บังคับกับรถที่ได้จดทะเบียนไว้ก่อนวันที่ ๑๐ ตุลาคม ๒๕๕๒ และรถที่เคยจดทะเบียนไว้ก่อนวันที่๑๐ ตุลาคม ๒๕๕๒ ซึ่งต่อมาแจ้งเลิกใช้และนำมาจดทะเบียนใหม่ทั้งนี้ เว้นแต่รถนั้นได้ทำการเปลี่ยนตัวถังใหม่ต้องปฏิบัติให้เป็นไปตามประกาศนี้ข้อ ๘[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๒๙ ตุลาคม พ.ศ. ๒๕๕๗ธีระพงษ์รอดประเสริฐรองปลัดกระทรวงคมนาคม(หัวหน้ากลุ่มภารกิจด้านการขนส่ง)รักษาราชการแทนอธิบดีกรมการขนส่งทางบก[เอกสารแนบท้าย]๑. ตัวอย่างสัญลักษณ์แสดงวิธีการทุบกระจก(ดูข้อมูลจากภาพกฎหมาย)ปริยานุช/ผู้จัดทำ๒๔ พฤศจิกายน ๒๕๕๗กฤษดายุทธ/ผู้ตรวจ๒๔ พฤศจิกายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๓๖ ง/หน้า ๑๐/๒๐ พฤศจิกายน ๒๕๕๗